R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind însușirea raportului de evaluare a proprietăților imobiliare, situate în Deta, strada Mihai Viteazul, nr. 103, C2 și C9, înscrise în CF nr. 403456, nr. cadastral/nr. top. 403456-C2  și 403456-C9 proprietatea Oraşului Deta, domeniul privat şi aprobarea vânzării prin negociere directă către actualii chiriași Mătăsaru Dorina și Mătăsaru Daniel Gheorghe.
Analizând temeiurile juridice, respectiv:

a) art. 129 alin. (2) litera c), alin. (6) litera b), art. 364 din O.U.G. nr. 57/2019 privind Codul Administrativ, cu modificările și completările ulterioare;
            b) Hotărârea Consiliului local al orașului Deta nr.25 din 23.02 2021 pentru aprobarea Regulamentului privind procedura de vânzare a bunurilor imobile din domeniul privat al orașului Deta.
Ținând cont de:

a) referatul de aprobare prezentat de către Primarul orașului Deta, în calitatea sa de inițiator;

b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadru Aparatului de specialitate al Primarului orașului Deta, înregistrat sub nr. 2258/2021 prin care se propune însușirea raportului de evaluare a proprietăților imobiliare, situate în Deta, strada Mihai Viteazul, nr. 103, C2 și C9, înscrise în CF nr. 403456, nr. cadastral/nr. top. 403456-C2 și 403456-C9, proprietatea Oraşului Deta, domeniul privat şi aprobarea vânzării prin negociere directă către actualii chiriași Mătăsaru Dorina și Mătăsaru Daniel Gheorghe;

c) avizele Comisiei Urbanism și Comisiei Economice ale consiliului local,

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:

             Art.1. (1) Se însuşeşte raportul de evaluare nr. 55/17.02.2021, întocmit de ing. Marinescu Constantin, evaluator autorizat, membru titular ANEVAR, legitimaţia nr. 13.947, valabilă 2021 şi se aprobă vânzarea prin negociere directă, către actualii chiriași Mătăsaru Dorina și Mătăsaru Daniel Gheorghe a proprietății imobiliare (construcții), situată în Deta, strada Mihai Viteazul, nr. 103, C2 și C9, înscrise în CF nr. 403456, nr.cadastral/nr.top. 403456-C2 și 403456-C9 proprietatea Oraşului Deta - domeniul privat.

                      (2) Vânzarea prin negociere directă către actualii chiriași Mătăsaru Dorina și Mătăsaru Daniel Gheorghe, se va face în conformitate cu prevederile Regulamentului privind procedura de vânzare a bunurilor imobile din domeniul privat al oraşului Deta, aprobat prin Hotărârea nr. 25 din 23 februarie 2021 a Consiliului local al oraşului Deta.

             Art.2. Preţul de pornire al negocierii conform raportului de evaluare este de 14.300 lei, preţ ce nu include TVA.
             Art.3. Prețul de adjudecare se va achita în rate lunare, cu plata  în termen de maximum 20 de zile de la data încheierii negocierii a unui avans de minim 15% din prețul de vânzare, iar diferența se va achita în rate, în cel mult 5 ani consecutivi, cu dobânda aferentă, de comun acord.

             Art.4. Se deleagă dna Farawi Miriam, consilier juridic la Compartimentul Juridic din cadru Aparatului de specialitate al Primarului orașului Deta pentru autentificarea contractului de vânzare-cumpărare.
             Art.5. Prezenta hotărâre se comunică, prin intermediul secretarului general al orașului, în termenul prevăzut de lege:

                      - Instituției Prefectului - Județul Timiş;

                      - Primarului orașului Deta;  
                      - Compartimentului Administrație publică locală, secretariat;

                      - Serviciului Urbanism, amenajarea teritoriului, autorizarea executării lucrărilor şi administrarea patrimoniului;

                      - Serviciului Buget, contabilitate, finanțe, impozite și taxe;

                      - Compartimentului Juridic;

                      - Numiților Mătăsaru Dorina și Mătăsaru Daniel Gheorghe.

